Eschatologia

Eschatologia (Graece: ἐσχατολογία) est notio theologica, quae novissima (mortem, mortuorum resurrectionem, extremum iudicium, consummationem mundi, infernum sive mortem aeternam, caelum sive vitam aeternam) significat. Numerus et appellatio novissimorum per saecula variat. Cum initio imprimis finis singuli hominis habebatur ("eschatologia individualis"), postea, praecipue in theologia Lutherana, animus ad finem totius creaturae refertur (eschatologia universalis). 

Tales doctrinae non solum in religione Christiana, sed etiam multis in aliis religionibus inveniuntur – ut puta in religione Aegyptiaca,  Iudaica et Islamica.

 Origo notionis 
Notio eschatologiae a saeculo septimo decimo in usu est. Dogmaticae pars quinta (et ultima) ab Lutherano Philippo Henrico Friedlieb conscriptae "Eschatologia seu Florilegium theologicum exhibens locorum de morte, resurrectione mortuorum, extremo iudicio, consummatione saeculi, inferno seu morte aeterna et denique vita aeterna" intitulata est.Eschatologia, Seu Florilegium Theologicum exhibens locorum De Morte, Resurrectione Mortuorum: Extremo Iudicio . . . Autore Philippo-Henrico Friedlieb (Stralsundii: Mederus 1644). Abraham Calov duodecimum (i.e. ultimum) caput dogmaticae suae "ΕΣΧΑΤΟΛΟΓΙΑ Sacra" intitulat.Calov, Abraham: Systematis locorum theologicorum, e sacra potissimum scriptura et antiquitate, nec non adversariorum confessione . . . tomus duodecimus et ultimus, Eschatologia sacra, quo sistuntur articuli. 1. De novissimis in genere. 2. De morte et statu post mortem. 3. De mortuorum resurrectione. 4. De extremo judicio. 5. De consummatione seculi. 6. De inferno, seu morte aeterna. 7. De vita aeterna (Witebergae: Wilcke, 1677). Neuter notionem definit, sed de "Novissimis" agendo sensum verbi novi demonstrat. 

 Notae 

Bibilia Sacra
Psalmus 46
Prophetia Danielis
Apocalypsis Ioannis
Gorgias
Exstinctio humana
Mahdī

 Nexus externi 
 Bibliographia ad eschatologiam pertinens

Categoria:Biblia

Categoria:Theologia